# Glòria

La glòria és l'honor, distinció, admiració, fama, acordats pel consentiment general a una persona o a una cosa.

## Citacions

* La glòria dels avantpassats és com una llum per als descendents; fa que llur accions, bones o dolentes, no quedin ocultes.
    (en llatí) Maiorum gloria posteris quasi lumen est, neque bona neque mala eorum in occulto patitur.
       La Guerra de Jugurta. § LXXXV. — Gai Mari
* La glòria de les riqueses i de la bellesa és fluctuant i fràgil, però la virtut resta gloriosa i perdurable.
    (en llatí) Diuitiarum et formae gloria fluxa atque fragilis est, uirtus clara aeternaque habetur.
       La conjuració de Catilina. — Sal·lusti
* L'enveja és companya de la glòria.
    (en llatí) Invidia gloriae comes sit.
       Chabrias. — Corneli Nepos
* La glòria menyspreada en el moment oportú, de vegades torna amb escreix.
    (en llatí) Spreta in tempore gloria interdum cumulatior redit.
       Història de Roma. Llibre II. § 47. — Tit Livi
* Qui menyspreï la glòria, la tindrà de debò.
    (en llatí) Gloriam qui spreverit, veram habebit.
       Història de Roma. Llibre XXII. § 32. — Tit Livi
* Tard arriba la glòria a les cendres.
    (en llatí) Cineri gloria sera venit.
       Epígrames. Llibre I, § 25,8. — Marcial
* Així passa la glòria del món.
    (en llatí) Sic transit gloria mundi.
          La frase va utilitzar-se en les cerimònies de coronació del nou Papa entre 1409 i 1963. La fórmula utilitzada fou «Sancte Pater, sic transit gloria mundi» (Sant Pare, així passa la glòria del món). Tanmateix, l'origen de la frase prové del llibre Imitació de Crist de Tomàs de Kempis: «O quam cito transit gloria mundi» (Oh, que ràpid passa la glòria del món).
* On la glòria recomana el dolor, la desesperació menysprea la curació.
    (en anglès) Where glory recommends the grief, despair disdains the healing.
       The Silent Love. — Walter Raleigh
* Cap camí de flors condueix a la glòria.
    (en francès) Aucun chemin de fleurs ne conduit à la gloire.
       Faules. Llibre X. Cap. XIII. Les deux aventuriers et le talisman de Jean de La Fontaine, 1668-1694. — Jean de La Fontaine
* Els actors són molt feliços perquè tenen glòria sense responsabilitat.
    (en francès) Les acteurs sont bien heureux, ils ont une gloire sans responsabilité.
       — Alfred de Vigny
* La glòria que fou Grècia i la grandesa que fou Roma.
    (en anglès) The glory that was Greece / And the grandeur that was Rome.
       To Helen, 1831. — Edgar Allan Poe
* Pateix i calla, dissortada pàtria meva, però no et rendeixis, no inclinis aquest front que fa la teva força i la teva glòria.
       Discurs pronunciat a les Corts Espanyoles relacionat amb Catalunya (Madrid), 1853. — Joan Prim
* La glòria més important no és caure mai, sinó aixecar-se sempre.
    (en anglès) The greatest glory in living lies not in never falling, but in rising every time we fall.
       Long walk to freedom, 1995. — Nelson Mandela

## Dites populars

* Amb les glòries, s'obliden les memòries.(Cat.)
    (var.) Pensant en la glòria, perden sa memòria.(men.)

## Frases fetes i locucions

* Cobrir-se de glòria.
          Dit irònicament, quedar algú malament.
* Ésser una vella glòria.
          Ésser una persona d'honors, fama, glòria, per les seves accions, gestes, etc. en el passat.
* Estar en les seves glòries.
    (var.) Estar a la glòria
    (var.) Estar en la glòria
          Estar molt content o satisfet.
* Estar en la glòria de les panses.
          Estar dormint (València).
* Sense pena ni glòria.
          Penosament.
* Tenir a glòria.
          Sentir-se satisfet, orgullós.
* Treballar per la glòria.
          Treballar sense esperar cap guany material.

## Referències

* ↑ Sal·lusti Crisp, 1964.
* ↑ Sal·lusti Crisp, 1963.
* 1 2 3 4 Peris i Juan, 2001.
* ↑ Knowles, 2003.
* ↑ Dalbiac, 1908.
* ↑ Harbottle; Dalbiac, 1980.
* ↑ Arróniz Hidalgo, 1997.
* ↑ Ratcliffe, 2015.
* ↑ Soldevila, 1995, p. 259.
* ↑ «Deu frases cèlebres de Mandela». El Punt Avui. Barcelona: Grup Hermes, 06-12-2013. [Consulta: 18 gener 2014].
* 1 2 3 4 5 Alcover, Antoni M.; Moll, Francesc de B. «glòria». A: Diccionari català-valencià-balear. Barcelona: IEC, 2002.
* 1 2 3 4 5 «Glòria». Gran Diccionari de la Llengua Catalana. Barcelona: Grup Enciclopèdia Catalana.
* ↑ «glòria». Diccionari de la llengua catalana de l'IEC. Barcelona : Institut d'Estudis Catalans.

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Dalbiac, Philip Hugh. Dictionary of Quotations (English). New York: The MacMillan, 1908.
* Harbottle, Thomas Benfield; Dalbiac, Philip Hugh. Dictionary of Quotations (French). New York: The MacMillan, 1908.
* Knowles, Elizabeth (ed.). The Oxford Dictionary of Quotations. Rev. 4th ed. Oxford ; New York: Oxford University Press, 2003. ISBN 0198601735.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* Ratcliffe, Susan (ed.). Oxford Essential Quotations (en anglès). Oxford University Press, 2015 [Consulta: 24 setembre 2024].
* Sal·lusti Crisp, Gai. La Conjuració de Catilina. Barcelona: Fundació Bernat Metge, 1963.
* Sal·lusti Crisp, Gai. La Guerra de Jugurta. Barcelona: Fundació Bernat Metge, 1964.
* Soldevila, Ferran. Síntesi d'història de Catalunya. Barcelona: Publicacions de l'Abadia de Montserrat, 1995. ISBN 8478266011.